ავრაამ ბურგი

ავრაამ ბურგი (, დ. 19 იანვარი, 1955, იერუსალიმი, ისრაელი) — ისრაელელი პოლიტიკოსი და მწერალი. ქნესეთის ყოფილი წევრი და სპიკერი, ებრაული სააგენტოს თავმჯდომარე.

ბიოგრაფია
ავრაამ ბურგი დაიბადა იერუსალიმის რაიონში, რეჰავიაში. მამამისი, რაბი იოსეფ ბურგი, წარმოშობით დრეზდენიდან, 1939 წელსემიგრაციაში წავიდა პალესტინაში და ქნესეთის პირველი მოწვევის დღიდან აქტიურად ჩაერთო პოლიტიკაში. აბრაამის დედა, რივკა, დაიბადა ჰებრონში, სადაც ის გადაურჩა 1929 წლის არაბულ პოგრომს.

ავრაამ ბურგმა არმიაში მსახური დაამთავრა პარაშუტისტ-მედესანტის ლეიტენანტის წოდებით, რის შემდეგაც ჩაირიცხა იერუსალიმის ებრაულ უნივერსიტეტში, სადაც სწავლობდა სოციოლოგიას.

დღეს ავრაამ ბურგი მეუღლესთან იელთან და ექვს შვილთან ერთად ცხოვრობს სოფლად, იერუსალიმის მახლობლად.

პოლიტიკური მოღვაწეობა
უკვე 1980-იანი წლების დასაწყისში ავრაამ ბურგი მონაწილეობდა ქვეყნის პოლიტიკურ ცხოვრებაში. „Peace Now“-ს მემარცხენე წევრი, ის 1983 წლის თებერვალში ლიბანის ომის წინააღმდეგ იერუსალიმში გამართულ დემონსტრაციაზე დაბომბვისას დაშავდა, როდესაც  მემარჯვენე ტერორისტმა ომის საწინააღმდეგო დემონსტრანტებს ყუმბარა ესროლა. 1985 წელს ბურგი გახდა პრემიერ-მინისტრის შიმონ პერესის მრჩეველი დიასპორის საკითხებში, ხოლო 1988 წელს აირჩიეს ქნესეთში „ისრაელის შრომის პარტიიდან“. ზოგადად, ბურგი იყო მე-12, მე-13, მე-15 და მე-16 მოწვევის ქნესეთის წევრი. 1995 წელს ბურგი აირჩიეს მსოფლიო სიონისტური ორგანიზაციისა და ებრაული სააგენტოს თავმჯდომარედ. მისი მთავარი საქმიანობა ამ საზოგადოებებში იყო მესამე რაიხის დროს დაკარგული ებრაული საკუთრების აღდგენა, ასევე დსთ-ს მოქალაქეების რეპატრიაციის საკითხები. 1999 წლიდან 2003 წლამდე ავრაამ ბურგს ეკავა ქნესეთის თავმჯდომარის პოსტი.

2003 წლის ოქტომბერში ბურგმა კრიტიკის ტალღა გამოიწვია ბრიტანულ გაზეთ „The Guardian“-ში სტატიის გამოქვეყნებით სათაურით „სიონიზმის დასასრული“, რომელშიც ის მოითხოვდა დაუყოვნებლივ გაყვანას პალესტინის ტერიტორიებიდან.Avraham Burg: «The end of Zionism» , The Guardian 

2004 წელს ბურგმა დატოვა პოლიტიკური ასპარეზი. 2007 წელს გაზეტ „Ha'Aretz“-თან ინტერვიუში მან შესთავაზა უარი ეთქვა დაბრუნების კანონის შესახებ და განმარტა, რომ „ისრაელის, როგორც ებრაული სახელმწიფოს განსაზღვრა — მისი დასასრულის გასაღებია. ებრაული სახელმწიფო ფეთქებადია. ეს არის დინამიტი“.Burg: «Defining Israel as a Jewish state is the key to its end» , Haaretz  კრიტიკის ტალღის შემდეგ, ბურგმა განმარტა, რომ მისი გაგებით, ისრაელი არ უნდა განისაზღვროს როგორც „ებრაული სახელმწიფო“, არამედ როგორც „ებრაელთა სახელმწიფო“.«דרך אחרת להבין את הספר שלי — TheMarker Cafe»  , cafe.themarker.com  2008 წლის აპრილში ავრაამ ბურგმა მხარი დაუჭირა J Street ორგანიზაციას, რომელიც ახლახან შეიქმნა ამერიკის შეერთებულ შტატებში.

2015 წლის იანვარში, ქნესეთის მე-20 არჩევნების მოლოდინში, ბურგი შეუერთდა ისრაელის მემარცხენე პოლიტიკურ პარტიას „Hadash“.

2023 წლის აგვისტოში, ბურგი იყო ერთ-ერთი იმ 1500-ზე მეტ ამერიკელ, ისრაელელ, ებრაელ და პალესტინელ აკადემიკოსთა და საზოგადოების ლიდერთაგან, რომლებმაც ხელი მოაწერეს ღია წერილს, რომელშიც ნათქვამია, რომ ისრაელი იმყოფებოდა „აპართეიდის რეჟიმის“ ქვეშ და მოუწოდებდნენ აშშ-ს ებრაულ ჯგუფებს, გამოსულიყვნენ პალესტინის ტერიტორიების ოკუპაციის წინააღმდეგ.

სქოლიო

კატეგორია:ისრაელის პოლიტიკოსები
კატეგორია:მწერლები ანბანის მიხედვით
კატეგორია:ცოცხალი ადამიანები